b'\n_START_ARTICLE_\nCorse-du-Sud\n_START_SECTION_\nPovijest\n_START_PARAGRAPH_\nDepartman Corse-du-Sud stvoren je podjelom Korzike 1. sije\xc4\x8dnja 1976., primjenom zakona koji je prihva\xc4\x87en 15. svibnja 1975. Granice departmana odgovaraju granicama biv\xc5\xa1eg departmana Liamone, koji je postojao od 1793. do 1811. godine.\n_START_SECTION_\nZemljopis\n_START_PARAGRAPH_\nCorse-du-Sud dio je francuske regije Korzike koja ima poseban status teritorijalne zajednice (collectivit\xc3\xa9 territoriale). Ovaj departman grani\xc4\x8di s departmanom Haute-Corse koji \xc4\x8dini sjeverni dio otoka. Departman sa tri strane okru\xc5\xbeuje Sredozemno more.'